**রসিকা দুগল** হলেন একজন ভারতীয় অভিনেত্রী, যিনি বেশ কয়েকটি বলিউড চলচ্চিত্র, একটি ভারতীয়-জার্মান নাট্য চলচ্চিত্র এবং বেশ কয়েকটি ভারতীয় টেলিভিশন ধারাবাহিকে অভিনয় করেছেন। তিনি **কিসসা* এবং* মান্টো *নামক চলচ্চিত্রে তাঁর চরিত্রের জন্য সবচেয়ে বেশি পরিচিত।*

প্রারম্ভিক জীবন
---------------

রসিকা দুগল ১৯৮৫ সালের ১৭ই জানুয়ারি তারিখে তৎকালীন ভারতের বিহারের জামশেদপুরের (বর্তমানে ঝাড়খণ্ড) সার্কিট হাউস এরিয়ায় জন্মগ্রহণ করেছেন। তিনি ২০০৪ সালে দিল্লির লেডি শ্রী রাম কলেজ ফর উইমেন থেকে গণিত বিভাগে স্নাতক ডিগ্রি অর্জন করেন। পরবর্তীকালে, দুগল সোফিয়া পলিটেকনিকে "সামাজিক যোগাযোগ মাধ্যম" এবং ভারতীয় চলচ্চিত্র ও দূরদর্শন সংস্থান বিভাগ হতে "অভিনয়ে" স্নাতকোত্তর ডিপ্লোমা অর্জনের জন্য স্নাতকোত্তর ডিপ্লোমাতে যোগদান করেছিলেন।

কর্মজীবন
--------

রসিকা দুগল ২০০৭ সালে মুক্তিপ্রাপ্ত *আনওয়ার* নামক চলচ্চিত্রে দীপ্তি নামক চরিত্রে অভিনয়ের মাধ্যমে বলিউড জগতে অভিষেক করেছিলেন। অতঃপর তিনি ২০০৮ সালে মুক্তিপ্রাপ্ত *তাহান* নামক চলচ্চিত্রে নাদিরা চরিত্রে অভিনয় করেছেন। তিনি টিভিএফের *পার্মানেন্ট রুমমেট* নামক ওয়েব সিরিজের ২য় আসরের "দ্য ডিনার" নামক চতুর্থ পর্বের একটি বিশেষ চরিত্রে অভিনয় করেছেন। তিনি ২০১৭ সালে টিভিএফের *হিউমারাস ইয়র্স* নামক আরও একটি ওয়েব সিরিজে প্রধান অভিনেত্রী হিসাবে অভিনয় করেছেন। তিনি যশ রাজ ফিল্মসের *কিসমত* নামক টেলিভিশন ধারাবাহিকে রাহুল বাজ্ঞার বিপরীতে লুবনা চরিত্রে অভিনয় করেছেন।

তিনি ২০১৩ সালে মুক্তিপ্রাপ্ত *তু হ্যায় মেরা সানডে* নামক চলচ্চিত্রে একটি বিশেষ চরিত্রে অভিনয় করেছেন, যা বর্তমানে নেটফ্লিক্সে পাওয়া যায়। এই চলচ্চিত্রে তিনি বরুন সোবতি, বিশাল মালহোত্রা, শাহানা গোস্বামী, নকুল ভাল্লা, অবিনাশ তিওয়ারী, জয় উপাধ্যায়ের মতো টেলিভিশন অভিনয়শিল্পীদের সাথে অভিনয় করেছেন। *হামিদ* নামক চলচ্চিত্রে তাঁর চরিত্রের জন্য তিনি "সেরা অভিনেত্রী" বিভাগে রাজস্থান আন্তর্জাতিক চলচ্চিত্র উৎসবে পুরস্কার লাভ করেছেন। তিনি অ্যামাজন প্রাইম ভিডিওর ওয়েব টেলিভিশন অনুষ্ঠান *মির্জাপুর* এ অভিনয় করেছেন, যেখানে তিনি বীণা ত্রিপাঠির (যিনি ক্যালেন ভাইয়ার দ্বিতীয় স্ত্রী এবং মুন্নার সৎ মা) চরিত্রে অভিনয় করেছেন।

তিনি ২০১৮ সালের ৮ই মার্চ তারিখে অ্যামাজন প্রাইমে মুক্তিপ্রাপ্ত জোয়া আখতারের ওয়েব সিরিজ *মেড ইন হেভেন*-এ অভিনয় করেছেন; যেখানে তিনি নূতন যাদব নামক চরিত্রে অভিনয় করেছেন, যিনি এক উচ্চাকাঙ্ক্ষী রাজনীতিবিদের কন্যা। অতঃপর তিনি ২০১৯ সালের ২১শে মার্চ তারিখে নেটফ্লিক্সে মুক্তিপ্রাপ্ত ওয়েব সিরিজ *দিল্লি ক্রাইমে* নীতি সিং নামক এক আইপিএস অফিসারের চরিত্রে অভিনয় করেছেন।

তথ্যসূত্র
---------

1. ↑  "Nandita Das and Nawazuddin Siddiqui bring Mantoiyat to JNU"।
2. ↑  "IMDb profile"। IMDb। সংগ্রহের তারিখ ১৯ ফেব্রুয়ারি ২০১৫।
3. 1 2  "Profile"। Official website। ১৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৫।
4. ↑  "Dariba Diaries"। Indian Express। সংগ্রহের তারিখ ২১ ফেব্রুয়ারি ২০১৫।
5. ↑  "Devlok with Devdutt Pattanaik"। Deccan Chronicle। সংগ্রহের তারিখ ১২ জুলাই ২০১৬।
6. ↑  Taran Adarsh [@taran\_adarsh] (৩০ জানুয়ারি ২০১৯)। "Yoodlee Films' talked-about film #Hamid wins two prestigious awards at Rajasthan International Film Festival: Best Director Aijaz Khan and Best Actor Rasika Dugal. t.co/x0xWSgywiU" (টুইট) – টুইটার-এর মাধ্যমে।

বহিঃসংযোগ
---------


উইকিমিডিয়া কমন্সে **রসিকা দুগল** সংক্রান্ত মিডিয়া রয়েছে।

* ইন্টারনেট মুভি ডেটাবেজে রসিকা দুগল (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি

 |
| জীবনীমূলক অভিধান | 
* জার্মানি

 |